title: Απόφαση του Συμβουλίου, της 12ης Ιουλίου 2005, για το διορισμό ενός αντιπροέδρου του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) και τριών προέδρων τμημάτων προσφυγών του ιδίου Γραφείου

text:
               20.7.2005

               EL

               Επίσημη Εφημερίδα της Ευρωπαϊκής Ένωσης

               C 178/3

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 12ης Ιουλίου 2005
   για το διορισμό ενός αντιπροέδρου του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) και τριών προέδρων τμημάτων προσφυγών του ιδίου Γραφείου
   (2005/C 178/02)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   το κανονισμό (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα (1), και ιδίως τα άρθρα 120 και 131,
   τις υποψηφιότητες που υπέβαλε το διοικητικό συμβούλιο του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) στις 25 Μαΐου 2005,
   ΑΠΟΦΑΣΙΖΕΙ:
   Άρθρο 1
   Ο κ. Peter LAWRENCE, που γεννήθηκε στο Λονδίνο, στις 5 Αυγούστου 1954, διορίζεται αντιπρόεδρος του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) για περίοδο πέντε ετών.
   Άρθρο 2
   Ο κ.Detlef SCHENNEN, που γεννήθηκε στο Münster, στις 10 Σεπτεμβρίου 1956, ο κ. Θεόφιλος ΜΑΡΓΕΛΛΟΣ, που γεννήθηκε στην Αθήνα, στις 21 Νοεμβρίου 1953, και ο κ. Τοmás DE LAS HERAS, που γεννήθηκε στη Zamora (Ισπανία), στις 22 Ιουλίου 1951, διορίζονται πρόεδροι τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα) για περίοδο πέντε ετών.
   Άρθρο 3
   Οι ημερομηνίες κατά τις οποίες θα αρχίσουν οι πενταετείς περίοδοι κατά τα άρθρα 1 και 2 θα καθοριστούν από το διοικητικό συμβούλιο του Γραφείου Εναρμόνισης στο πλαίσιο της εσωτερικής αγοράς (εμπορικά σήματα, σχέδια και υποδείγματα).

      Βρυξέλλες, 12 Ιουλίου 2005.

            Για το Συμβούλιο

            Ο Πρόεδρος

         G. BROWN

      (1)  ΕΕ L 11 της 14.1.1994, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 422/2004 (ΕΕ L 70 της 9.3.2004, σ. 1).


title: Απόφαση (ΕΕ) 2015/601 του Ευρωπαϊκού Κοινοβουλίου και του Συμβουλίου, της 15ης Απριλίου 2015 , για τη χορήγηση μακροοικονομικής χρηματοδοτικής συνδρομής στην Ουκρανία

text:
               17.4.2015

               EL

               Επίσημη Εφημερίδα της Ευρωπαϊκής Ένωσης

               L 100/1

         ΑΠΌΦΑΣΗ (ΕΕ) 2015/601 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 15ης Απριλίου 2015
   για τη χορήγηση μακροοικονομικής χρηματοδοτικής συνδρομής στην Ουκρανία
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 212,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Αποφασίζοντας σύμφωνα με τη συνήθη νομοθετική διαδικασία (1),
   Εκτιμώντας τα ακόλουθα:

               (1)

               Οι σχέσεις μεταξύ της Ευρωπαϊκής Ένωσης και της Ουκρανίας αναπτύσσονται εντός του πλαισίου της ευρωπαϊκής πολιτικής γειτονίας (ΕΠΓ) και της ανατολικής εταιρικής σχέσης. Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών της, αφενός, και της Ουκρανίας, αφετέρου (2) («συμφωνία σύνδεσης»), η οποία περιλαμβάνει μια εκτενή και ολοκληρωμένη ζώνη ελεύθερων συναλλαγών (DCFTA), αποτέλεσε αντικείμενο διαπραγμάτευσης κατά την περίοδο 2007-2011. Μονογραφήθηκε το 2012, υπογράφηκε από την Ουκρανία στις 21 Μαρτίου 2014 και από την Ένωση στις 27 Ιουνίου 2014. Από την 1η Νοεμβρίου 2014 σημαντικά μέρη της συμφωνίας σύνδεσης εφαρμόζονται προσωρινά στους τομείς του σεβασμού των ανθρώπινων δικαιωμάτων, των θεμελιωδών ελευθεριών και του κράτους δικαίου, του πολιτικού διαλόγου και των μεταρρυθμίσεων, της δικαιοσύνης, της ελευθερίας και της ασφάλειας και της οικονομικής και χρηματοδοτικής συνεργασίας.

               (2)

               Μετά την επαναφορά του ουκρανικού Συντάγματος του 2004, διεξήχθησαν με επιτυχία προεδρικές και βουλευτικές εκλογές στις 25 Μαΐου 2014 και στις 26 Οκτωβρίου 2014, αντίστοιχα. Μετά τον σχηματισμό νέας κυβέρνησης στις 2 Δεκεμβρίου 2014, βάσει των αποτελεσμάτων των βουλευτικών εκλογών, η Ουκρανία επιβεβαίωσε τη δέσμευσή της για πολιτικές και οικονομικές μεταρρυθμίσεις σύμφωνα με το πλαίσιο που προβλέπει η συμφωνία σύνδεσης και υπέβαλε σχέδιο δράσης που περιγράφει τις προβλεπόμενες μεταρρυθμίσεις.

               (3)

               Η παραβίαση της κυριαρχίας και της εδαφικής ακεραιότητας της Ουκρανίας και η επακόλουθη ένοπλη σύγκρουση επηρέασαν αρνητικά την ήδη επισφαλή οικονομική και χρηματοπιστωτική σταθερότητα στη χώρα. Η Ουκρανία αντιμετωπίζει μια δύσκολη κατάσταση όσον αφορά το ισοζύγιο πληρωμών και τη θέση ρευστότητας, κατάσταση η οποία συνδέεται με μείωση της εμπιστοσύνης και τη συνεπακόλουθη διαρροή κεφαλαίων, καθώς και με την επιδεινούμενη δημοσιονομική κατάσταση ως αποτέλεσμα του άμεσου δημοσιονομικού κόστους της σύγκρουσης, μιας ύφεσης βαθύτερης από ό,τι αναμενόταν και της απώλειας φορολογικών εσόδων από τις γεωγραφικές περιοχές που ελέγχονται από τους αυτονομιστές. Ταυτόχρονα, οι προϋπάρχουσες διαρθρωτικές αδυναμίες και τα τρωτά σημεία στον δημοσιονομικό και τον εξωτερικό χρηματοοικονομικό τομέα συνέβαλαν επίσης στην επιδείνωση της οικονομικής κατάστασης.

               (4)

               Στο πλαίσιο αυτό, οι ανάγκες εξωτερικής χρηματοδότησης της Ουκρανίας είναι σημαντικά μεγαλύτερες από ό,τι είχε αρχικά προσδιοριστεί και χρήζουν πρόσθετης χρηματοδοτικής συνδρομής από διεθνείς πιστωτές και χορηγούς βοήθειας. Στην πιο πρόσφατη αποστολή ελέγχου που πραγματοποίησε, το Διεθνές Νομισματικό Ταμείο (ΔΝΤ) εντόπισε σημαντική ανάγκη χρηματοδότησης πέραν των πόρων που έχουν δεσμευτεί μέχρι στιγμής από τη διεθνή κοινότητα, η οποία περιλαμβάνει τη μακροοικονομική χρηματοδοτική συνδρομή της Ένωσης βάσει της απόφασης 2002/639/ΕΚ του Συμβουλίου (3), της απόφασης αριθ. 646/2010/ΕΕ του Ευρωπαϊκού Κοινοβουλίου και του Συμβουλίου (4) και της απόφασης 2014/215/ΕΕ του Συμβουλίου (5).

               (5)

               Η Ένωση έχει επανειλημμένα διακηρύξει τη δέσμευσή της να στηρίξει τη νέα κυβέρνηση της Ουκρανίας στην επίτευξη των στόχων της να σταθεροποιήσει την κατάσταση και να συνεχίσει την πορεία των μεταρρυθμίσεων. Η Ένωση έχει επίσης δηλώσει την ετοιμότητά της να στηρίξει πλήρως τις προσπάθειες της διεθνούς κοινότητας και των διεθνών χρηματοπιστωτικών ιδρυμάτων, ιδίως του ΔΝΤ, όσον αφορά ένα διεθνές πακέτο βοήθειας για την αντιμετώπιση των έκτακτων αναγκών της Ουκρανίας, υπό τον όρο της σαφούς δέσμευσης της Ουκρανίας για μεταρρυθμίσεις. Η χρηματοδοτική στήριξη της Ένωσης στην Ουκρανία είναι συνεπής με την πολιτική της Ένωσης, όπως ορίζεται στην ΕΠΓ και στην ανατολική εταιρική σχέση. Στα συμπεράσματά του της 18ης Δεκεμβρίου 2014 το Ευρωπαϊκό Συμβούλιο ανέφερε ότι, μετά τη δεύτερη εκταμίευση 500 εκατ. EUR μακροοικονομικής συνδρομής από την Επιτροπή τον Δεκέμβριο του 2014, η Ένωση και τα κράτη μέλη της είναι έτοιμα να διευκολύνουν και να στηρίξουν περαιτέρω τη μεταρρυθμιστική διαδικασία της Ουκρανίας, από κοινού με άλλους δωρητές και σύμφωνα με τις προϋποθέσεις που έχει θέσει το ΔΝΤ.

               (6)

               Η μακροοικονομική χρηματοδοτική συνδρομή της Ένωσης θα πρέπει να συνιστά έκτακτο χρηματοδοτικό μέσο ανοικτής και χωρίς ειδικό σκοπό στήριξης του ισοζυγίου πληρωμών, το οποίο αποσκοπεί στην αντιμετώπιση των άμεσων αναγκών εξωτερικής χρηματοδότησης του δικαιούχου και θα πρέπει να στηρίζει την εφαρμογή προγράμματος πολιτικής που περιλαμβάνει σοβαρά και άμεσα μέτρα προσαρμογής και διαρθρωτικής μεταρρύθμισης, με σκοπό τη βελτίωση της κατάστασης του ισοζυγίου πληρωμών βραχυπρόθεσμα.

               (7)

               Στις 30 Απριλίου 2014, οι ουκρανικές αρχές και το ΔΝΤ συμφώνησαν για διετή συμφωνία stand-by 10,976 δισεκατ. ειδικών τραβηκτικών δικαιωμάτων (ΕΤΔ) (περίπου 17,01 δισεκατ. δολάρια ΗΠΑ, στο 800 τοις εκατό της ποσόστωσης) για τη στήριξη του προγράμματος οικονομικής προσαρμογής και μεταρρυθμίσεων της Ουκρανίας.

               (8)

               Στις 5 Μαρτίου 2014 λαμβάνοντας υπόψη τη δραματική επιδείνωση της κατάστασης του ισοζυγίου πληρωμών της Ουκρανίας, η Επιτροπή ανακοίνωσε δέσμη μέτρων στήριξης, η οποία εγκρίθηκε από το έκτακτο Ευρωπαϊκό Συμβούλιο της 6ης Μαρτίου 2014. Η εν λόγω δέσμη περιλαμβάνει χρηματοδοτική συνδρομή ύψους 11 δισεκατ. EUR για την περίοδο 2014-2020, στην οποία περιλαμβάνεται συνολικό ποσό έως 1,565 δισεκατ. EUR με τη μορφή επιχορηγήσεων το οποίο συγκεντρώθηκε στο πλαίσιο του ευρωπαϊκού μηχανισμού γειτονίας, του ταμείου επενδύσεων γειτονίας, του μηχανισμού συμβολής στη σταθερότητα και την ειρήνη και του κονδυλίου του προϋπολογισμού για την κοινή εξωτερική πολιτική και πολιτική ασφάλειας, καθώς και μακροοικονομική χρηματοδοτική συνδρομή της Ένωσης στην Ουκρανία ύψους έως 1,61 δισεκατ. EUR για την περίοδο 2014-2015.

               (9)

               Στις 9 Σεπτεμβρίου 2014, ενόψει της επιδείνωσης της κατάστασης και των προοπτικών της οικονομίας, η Ουκρανία ζήτησε περαιτέρω μακροοικονομική χρηματοδοτική συνδρομή από την Ένωση. Το εν λόγω αίτημα διατυπώθηκε εκ νέου με συμπληρωματική επιστολή στις 15 Δεκεμβρίου 2014.

               (10)

               Καθώς η Ουκρανία είναι χώρα που καλύπτεται από την ΕΠΓ, θα πρέπει να θεωρείται επιλέξιμη για να λάβει τη μακροοικονομική χρηματοδοτική συνδρομή της Ένωσης.

               (11)

               Δεδομένου ότι εξακολουθεί να υφίσταται σημαντικό υπολειπόμενο εξωτερικό κενό χρηματοδότησης στο ισοζύγιο πληρωμών της Ουκρανίας, υψηλότερο από τους πόρους που χορηγούν το ΔΝΤ και άλλοι πολυμερείς οργανισμοί, η μακροοικονομική χρηματοδοτική συνδρομή της Ένωσης προς την Ουκρανία («μακροοικονομική χρηματοδοτική συνδρομή της Ένωσης»), υπό τις σημερινές εξαιρετικές περιστάσεις, θεωρείται κατάλληλη απάντηση στο αίτημα της χώρας για τη στήριξη της οικονομικής σταθεροποίησής της σε συνδυασμό με το πρόγραμμα του ΔΝΤ. Η μακροοικονομική χρηματοδοτική συνδρομή της Ένωσης θα στήριζε την οικονομική σταθεροποίηση και το πρόγραμμα διαρθρωτικών μεταρρυθμίσεων της Ουκρανίας, συμπληρώνοντας τους πόρους που διατίθενται βάσει συμφωνίας χρηματοδότησης με το ΔΝΤ.

               (12)

               Η μακροοικονομική χρηματοδοτική συνδρομή της Ένωσης θα πρέπει να αποσκοπεί στην αποκατάσταση μιας βιώσιμης θέσης εξωτερικής χρηματοδότησης για την Ουκρανία και, ως εκ τούτου, στη στήριξη της οικονομικής και κοινωνικής ανάπτυξής της σύμφωνα με τη συμφωνία σύνδεσης.

               (13)

               Ο προσδιορισμός του ποσού της μακροοικονομικής χρηματοδοτικής συνδρομής της Ένωσης βασίζεται σε μια ολοκληρωμένη ποσοτική εκτίμηση των υπολειπόμενων εξωτερικών χρηματοδοτικών αναγκών της Ουκρανίας και λαμβάνει υπόψη την ικανότητά της για αυτοχρηματοδότηση μέσω ιδίων πόρων και ιδίως μέσω των συναλλαγματικών αποθεμάτων που διαθέτει. Η μακροοικονομική χρηματοδοτική συνδρομή της Ένωσης θα πρέπει να συμπληρώνει τα προγράμματα και τους πόρους που χορηγούν το ΔΝΤ και η Παγκόσμια Τράπεζα. Κατά τον καθορισμό του ποσού της συνδρομής λαμβάνονται επίσης υπόψη οι αναμενόμενες χρηματοδοτικές συνεισφορές πολυμερών χορηγών και η ανάγκη να διασφαλιστεί δίκαιη κατανομή των βαρών μεταξύ της Ένωσης και των άλλων χορηγών, καθώς και οι τυχόν προϋπάρχουσες ενέργειες άλλων μέσων εξωτερικής χρηματοδότησης της Ένωσης στην Ουκρανία και η προστιθέμενη αξία της συνολικής συμμετοχής της Ένωσης.

               (14)

               Η Επιτροπή θα πρέπει να διασφαλίζει ότι η μακροοικονομική χρηματοδοτική συνδρομή της Ένωσης συνάδει νομικά και ουσιαστικά με τις βασικές αρχές, τους στόχους και τα μέτρα που λαμβάνονται στους διάφορους τομείς εξωτερικής δράσης και τις άλλες συναφείς πολιτικές της Ένωσης.

               (15)

               Η μακροοικονομική χρηματοδοτική συνδρομή της Ένωσης θα πρέπει να στηρίξει την εξωτερική πολιτική της έναντι της Ουκρανίας. Οι υπηρεσίες της Επιτροπής και η Ευρωπαϊκή Υπηρεσία Εξωτερικής Δράσης θα πρέπει να συνεργάζονται στενά σε όλη τη διάρκεια της επιχείρησης μακροοικονομικής χρηματοδοτικής συνδρομής, για τον συντονισμό και την εξασφάλιση της συνοχής της εξωτερικής πολιτικής της Ένωσης.

               (16)

               Η μακροοικονομική χρηματοδοτική συνδρομή της Ένωσης θα πρέπει να στηρίζει την προσήλωση της Ουκρανίας στις κοινές αξίες, στις οποίες περιλαμβάνονται η δημοκρατία, το κράτος δικαίου, η χρηστή διακυβέρνηση, ο σεβασμός των ανθρώπινων δικαιωμάτων, η βιώσιμη ανάπτυξη και η μείωση της φτώχειας, καθώς και η προσήλωσή της Ουκρανίας στις αρχές του ελεύθερου, βάσει κανόνων και υπό δίκαιους όρους εμπορίου.

               (17)

               Προϋπόθεση για τη χορήγηση της μακροοικονομικής χρηματοδοτικής συνδρομής της Ένωσης θα πρέπει να είναι ο σεβασμός εκ μέρους της Ουκρανίας των ουσιαστικών θεσμών της δημοκρατίας, στους οποίους περιλαμβάνονται το πολυκομματικό κοινοβουλευτικό σύστημα, το κράτος δικαίου και η εγγύηση του σεβασμού των ανθρώπινων δικαιωμάτων. Επιπλέον, οι ειδικοί στόχοι της μακροοικονομικής χρηματοδοτικής συνδρομής της Ένωσης θα πρέπει να αφορούν την ενίσχυση της αποτελεσματικότητας, της διαφάνειας και της λογοδοσίας των συστημάτων διαχείρισης των δημόσιων οικονομικών στην Ουκρανία και να προωθούν τις διαρθρωτικές μεταρρυθμίσεις που σκοπό έχουν να στηρίξουν τη βιώσιμη και χωρίς αποκλεισμούς ανάπτυξη, τη δημιουργία θέσεων εργασίας και τη δημοσιονομική εξυγίανση. Τόσο η πλήρωση των προϋποθέσεων όσο και η επίτευξη των στόχων αυτών θα πρέπει να παρακολουθούνται τακτικά από την Επιτροπή και την Ευρωπαϊκή Υπηρεσία Εξωτερικής Δράσης.

               (18)

               Για να διασφαλιστεί η αποτελεσματική προστασία των οικονομικών συμφερόντων της Ένωσης που συνδέονται με τη μακροοικονομική χρηματοδοτική συνδρομή της Ένωσης, η Ουκρανία θα πρέπει να λάβει τα κατάλληλα μέτρα για την πρόληψη και την καταπολέμηση της απάτης, της διαφθοράς και άλλων παρατυπιών που συνδέονται με την εν λόγω συνδρομή. Επιπλέον, θα πρέπει να προβλεφθεί η διενέργεια ελέγχων από την Επιτροπή και η διενέργεια λογιστικών ελέγχων από το Ελεγκτικό Συνέδριο.

               (19)

               Η αποδέσμευση της μακροοικονομικής χρηματοδοτικής συνδρομής της Ένωσης δεν θίγει τις εξουσίες του Ευρωπαϊκού Κοινοβουλίου και του Συμβουλίου (ως δημοσιονομικής αρχής).

               (20)

               Τα ποσά που απαιτούνται για την παροχή της μακροοικονομικής χρηματοδοτικής συνδρομής της Ένωσης θα πρέπει να είναι σύμφωνα με τις πιστώσεις του προϋπολογισμού που προβλέπονται στο πολυετές δημοσιονομικό πλαίσιο.

               (21)

               Η διαχείριση της μακροοικονομικής χρηματοδοτικής συνδρομής της Ένωσης θα πρέπει να ασκείται από την Επιτροπή. Για να διασφαλιστεί ότι το Ευρωπαϊκό Κοινοβούλιο και το Συμβούλιο μπορούν να παρακολουθούν την εφαρμογή της παρούσας απόφασης, η Επιτροπή θα πρέπει να τους ενημερώνει τακτικά για τις εξελίξεις σχετικά με τη μακροοικονομική χρηματοδοτική συνδρομή και να τους παρέχει τα σχετικά έγγραφα.

               (22)

               Προκειμένου να διασφαλιστούν ενιαίες προϋποθέσεις για την εκτέλεση της παρούσας απόφασης, θα πρέπει να ανατεθούν στην Επιτροπή εκτελεστικές αρμοδιότητες. Οι εν λόγω αρμοδιότητες θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (6).

               (23)

               Η μακροοικονομική χρηματοδοτική συνδρομή της Ένωσης θα πρέπει να υπόκειται σε όρους οικονομικής πολιτικής που θα καθοριστούν σε μνημόνιο κατανόησης. Προκειμένου να εξασφαλιστούν ενιαίες προϋποθέσεις για την εκτέλεση και για λόγους αποτελεσματικότητας, θα πρέπει να ανατεθεί στην Επιτροπή η εξουσία να διαπραγματευτεί τους εν λόγω όρους με τις αρχές της Ουκρανίας υπό την εποπτεία της επιτροπής των αντιπροσώπων των κρατών μελών δυνάμει του κανονισμού (ΕΕ) αριθ. 182/2011. Δυνάμει του εν λόγω κανονισμού, η συμβουλευτική διαδικασία θα πρέπει κατά γενικό κανόνα να εφαρμόζεται σε όλες τις περιπτώσεις εκτός από αυτές που προβλέπονται στον εν λόγω κανονισμό. Λαμβάνοντας υπόψη τις δυνητικά σημαντικές επιπτώσεις της συνδρομής άνω των 90 εκατ. EUR, είναι σκόπιμο να χρησιμοποιηθεί η διαδικασία εξέτασης για τις πράξεις που υπερβαίνουν το εν λόγω όριο. Λαμβάνοντας υπόψη το ποσό της μακροοικονομικής χρηματοδοτικής συνδρομής της Ένωσης προς την Ουκρανία, η διαδικασία εξέτασης θα πρέπει να εφαρμόζεται για την έγκριση του μνημονίου κατανόησης και για οποιαδήποτε μείωση, αναστολή ή ακύρωση της συνδρομής,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η Ένωση χορηγεί μακροοικονομική χρηματοδοτική συνδρομή στην Ουκρανία («μακροοικονομική χρηματοδοτική συνδρομή της Ένωσης») ανώτατου ποσού 1,8 δισεκατ. EUR, με σκοπό τη στήριξη της οικονομικής σταθεροποίησης και ενός ουσιαστικού προγράμματος μεταρρυθμίσεων της Ουκρανίας. Η χρηματοδοτική συνδρομή συμβάλλει στην κάλυψη των αναγκών που σχετίζονται με το ισοζύγιο πληρωμών της Ουκρανίας, όπως αυτές προσδιορίζονται στο πρόγραμμα του ΔΝΤ.
   2.   Το συνολικό ποσό της μακροοικονομικής χρηματοδοτικής συνδρομής της Ένωσης χορηγείται στην Ουκρανία υπό μορφή δανείων. Η Επιτροπή εξουσιοδοτείται να δανειστεί εξ ονόματος της Ένωσης τα αναγκαία κεφάλαια από τις κεφαλαιαγορές ή από χρηματοπιστωτικούς οργανισμούς και να τα δανείσει στη συνέχεια στην Ουκρανία. Τα δάνεια έχουν μέγιστη διάρκεια 15 ετών.
   3.   Η χορήγηση της μακροοικονομικής χρηματοδοτικής συνδρομής της Ένωσης πραγματοποιείται από την Επιτροπή κατά τρόπο συνεπή προς τις συμφωνίες ή τα μνημόνια κατανόησης που έχουν συναφθεί μεταξύ του ΔΝΤ και της Ουκρανίας και προς τις βασικές αξίες και τους στόχους των οικονομικών μεταρρυθμίσεων που ορίζονται στη συμφωνία σύνδεσης και στην ατζέντα σύνδεσης ΕΕ-Ουκρανίας η οποία έχει συμφωνηθεί στο πλαίσιο της ΕΠΓ.
   Η Επιτροπή ενημερώνει τακτικά το Ευρωπαϊκό Κοινοβούλιο και το Συμβούλιο για τις εξελίξεις που αφορούν τη μακροοικονομική χρηματοδοτική συνδρομή της Ένωσης, συμπεριλαμβανομένων των σχετικών εκταμιεύσεων, και διαβιβάζει τα σχετικά έγγραφα στα εν λόγω όργανα εγκαίρως.
   4.   Η μακροοικονομική χρηματοδοτική συνδρομή της Ένωσης διατίθεται για περίοδο δυόμισι ετών, αρχής γενομένης από την ημέρα μετά την έναρξη ισχύος του μνημονίου κατανόησης που αναφέρεται στο άρθρο 3 παράγραφος 1.
   5.   Εάν οι ανάγκες χρηματοδότησης της Ουκρανίας μειωθούν ριζικά κατά την περίοδο εκταμίευσης της μακροοικονομικής χρηματοδοτικής συνδρομής της Ένωσης, σε σύγκριση με τις αρχικές προβλέψεις, η Επιτροπή, ενεργώντας σύμφωνα με τη διαδικασία εξέτασης του άρθρου 7 παράγραφος 2, μειώνει το ποσό της συνδρομής ή την αναστέλλει ή την ακυρώνει.
   Άρθρο 2
   1.   Προϋπόθεση για τη χορήγηση της μακροοικονομικής χρηματοδοτικής συνδρομής της Ένωσης είναι ο σεβασμός εκ μέρους της Ουκρανίας των ουσιαστικών θεσμών της δημοκρατίας, στους οποίους περιλαμβάνονται το πολυκομματικό κοινοβουλευτικό σύστημα, το κράτος δικαίου και η εγγύηση του σεβασμού των ανθρώπινων δικαιωμάτων.
   2.   Η Επιτροπή και η Ευρωπαϊκή Υπηρεσία Εξωτερικής Δράσης παρακολουθούν την ικανοποίηση αυτής της προϋπόθεσης καθ' όλη τη διάρκεια ισχύος της μακροοικονομικής χρηματοδοτικής συνδρομής της Ένωσης.
   3.   Οι παράγραφοι 1 και 2 εφαρμόζονται σύμφωνα με την απόφαση 2010/427/ΕΕ του Συμβουλίου (7).
   Άρθρο 3
   1.   Η Επιτροπή, σύμφωνα με τη διαδικασία εξέτασης που αναφέρεται στο άρθρο 7 παράγραφος 2, συμφωνεί με τις αρχές της Ουκρανίας σχετικά με σαφώς καθορισμένους όρους οικονομικής πολιτικής και χρηματοδοτικούς όρους, εστιάζοντας ιδιαίτερα στις διαρθρωτικές μεταρρυθμίσεις και την εξυγίανση των δημόσιων οικονομικών από τις οποίες εξαρτάται η μακροοικονομική χρηματοδοτική συνδρομή της Ένωσης, που καθορίζονται σε μνημόνιο κατανόησης («μνημόνιο κατανόησης») το οποίο περιλαμβάνει χρονοδιάγραμμα για την εκπλήρωση των εν λόγω όρων.
   Οι όροι οικονομικής πολιτικής και οι χρηματοδοτικοί όροι που καθορίζονται στο μνημόνιο κατανόησης είναι συνεπείς με τις συμφωνίες ή τα μνημόνια που αναφέρονται στο άρθρο 1 παράγραφος 3, συμπεριλαμβανομένων των προγραμμάτων μακροοικονομικής προσαρμογής και διαρθρωτικών μεταρρυθμίσεων που εφαρμόζει η Ουκρανία με τη στήριξη του ΔΝΤ.
   2.   Οι όροι που αναφέρονται στην παράγραφο 1 αποσκοπούν, ειδικότερα, στην ενίσχυση της αποτελεσματικότητας, της διαφάνειας και της λογοδοσίας των συστημάτων διαχείρισης των δημόσιων οικονομικών στην Ουκρανία, συμπεριλαμβανομένης της χρήσης της μακροοικονομικής χρηματοδοτικής συνδρομής της Ένωσης. Κατά τον σχεδιασμό των μέτρων πολιτικής, λαμβάνονται επίσης δεόντως υπόψη η πρόοδος όσον αφορά το αμοιβαίο άνοιγμα των αγορών, η ανάπτυξη βάσει κανόνων και υπό δίκαιους όρους εμπορίου και άλλες προτεραιότητες στο πλαίσιο της εξωτερικής πολιτικής της Ένωσης. Η Επιτροπή παρακολουθεί τακτικά την πρόοδο που σημειώνεται για την επίτευξη των στόχων αυτών.
   3.   Οι λεπτομερείς χρηματοδοτικοί όροι της μακροοικονομικής χρηματοδοτικής συνδρομής της Ένωσης καθορίζονται σε συμφωνία δανειοδότησης που πρόκειται να συναφθεί μεταξύ της Επιτροπής και των ουκρανικών αρχών.
   4.   Η Επιτροπή επαληθεύει σε τακτά διαστήματα ότι εξακολουθούν να πληρούνται οι όροι που προβλέπονται στο άρθρο 4 παράγραφος 3, συμπεριλαμβανομένης και της συμμόρφωσης των οικονομικών πολιτικών της Ουκρανίας με τους στόχους της μακροοικονομικής χρηματοδοτικής συνδρομής της Ένωσης. Στο πλαίσιο αυτό, η Επιτροπή συνεργάζεται στενά με το ΔΝΤ και την Παγκόσμια Τράπεζα και, εφόσον είναι αναγκαίο, με το Ευρωπαϊκό Κοινοβούλιο και το Συμβούλιο.
   Άρθρο 4
   1.   Με την επιφύλαξη των όρων που προβλέπονται στην παράγραφο 3, η μακροοικονομική χρηματοδοτική συνδρομή της Ένωσης διατίθεται από την Επιτροπή με τη μορφή τριών δόσεων δανείου. Το ύψος κάθε δόσης του δανείου καθορίζεται στο μνημόνιο κατανόησης.
   2.   Τα ποσά της μακροοικονομικής χρηματοδοτικής συνδρομής της Ένωσης διατίθενται, όποτε απαιτείται, σύμφωνα με τον κανονισμό (ΕΚ, Ευρατόμ) αριθ. 480/2009 του Συμβουλίου (8).
   3.   Η απόφαση της Επιτροπής για την αποδέσμευση των δόσεων του δανείου εξαρτάται από την εκπλήρωση όλων των ακόλουθων όρων:

               α)

               την προϋπόθεση που ορίζεται στο άρθρο 2·

               β)

               τις συνεχείς ικανοποιητικές επιδόσεις της Ουκρανίας ως προς την εφαρμογή προγράμματος πολιτικής που περιέχει μέτρα σοβαρής προσαρμογής και διαρθρωτικών μεταρρυθμίσεων τα οποία στηρίζονται από μη προληπτική πιστωτική συμφωνία του ΔΝΤ· και

               γ)

               την εφαρμογή των όρων οικονομικής πολιτικής και των χρηματοδοτικών όρων που περιέχονται στο μνημόνιο κατανόησης εντός συγκεκριμένου χρονοδιαγράμματος.

         4.   Η εκταμίευση της δεύτερης δόσης του δανείου πραγματοποιείται σε ημερομηνία τουλάχιστον τρεις μήνες μετά την ημερομηνία εκταμίευσης της πρώτης δόσης του δανείου.
   Η εκταμίευση της τρίτης δόσης του δανείου πραγματοποιείται σε ημερομηνία τουλάχιστον τρεις μήνες μετά την ημερομηνία εκταμίευσης της δεύτερης δόσης του δανείου.
   5.   Εάν δεν τηρούνται οι όροι που προβλέπονται στην παράγραφο 3, η Επιτροπή αναστέλλει προσωρινά ή ακυρώνει την εκταμίευση της μακροοικονομικής χρηματοδοτικής συνδρομής της Ένωσης. Σε αυτήν την περίπτωση, η Επιτροπή ενημερώνει το Ευρωπαϊκό Κοινοβούλιο και το Συμβούλιο σχετικά με τους λόγους της εν λόγω αναστολής ή ακύρωσης.
   6.   Η μακροοικονομική χρηματοδοτική συνδρομή της Ένωσης εκταμιεύεται στην Εθνική Τράπεζα της Ουκρανίας. Με την επιφύλαξη των όρων που πρόκειται να συμφωνηθούν στο μνημόνιο κατανόησης, συμπεριλαμβανομένης της επιβεβαίωσης των υπολειπόμενων δημοσιονομικών χρηματοδοτικών αναγκών της Ουκρανίας, τα ενωσιακά κονδύλια μπορεί να μεταβιβάζονται στο Υπουργείο Οικονομικών της Ουκρανίας ως τελικό αποδέκτη.
   Άρθρο 5
   1.   Οι δανειοληπτικές και δανειοδοτικές πράξεις που σχετίζονται με τη μακροοικονομική χρηματοδοτική συνδρομή της Ένωσης διενεργούνται σε ευρώ με την ίδια τοκοφόρο ημερομηνία χωρίς η Ένωση να εμπλέκεται στη μεταβολή της διάρκειας ή να εκτίθεται σε ανάληψη οποιουδήποτε κινδύνου συναλλάγματος ή επιτοκίου ούτε σε οποιοδήποτε άλλο εμπορικό κίνδυνο.
   2.   Εφόσον το επιτρέπουν οι περιστάσεις και το ζητήσει η Ουκρανία, η Επιτροπή μπορεί να λάβει τα αναγκαία μέτρα για να διασφαλίσει την προσθήκη στους όρους και τις προϋποθέσεις του δανείου ρήτρας πρόωρης εξόφλησης και την ύπαρξη ανάλογης ρήτρας στους όρους και τις προϋποθέσεις των δανειοληπτικών πράξεων.
   3.   Όταν οι περιστάσεις επιτρέπουν βελτίωση του επιτοκίου του δανείου και εφόσον το ζητήσει η Ουκρανία, η Επιτροπή μπορεί να αποφασίσει την αναχρηματοδότηση του συνόλου ή μέρους των αρχικών δανειοληπτικών πράξεών της ή μπορεί να αναπροσαρμόσει τους αντίστοιχους χρηματοδοτικούς όρους. Οι πράξεις αναχρηματοδότησης ή αναπροσαρμογής διενεργούνται σύμφωνα με τις παραγράφους 1 και 4 και δεν έχουν ως αποτέλεσμα την παράταση της διάρκειας των οικείων δανειοληπτικών πράξεων ή την αύξηση του οφειλόμενου κεφαλαίου κατά την ημερομηνία διεξαγωγής των πράξεων αναχρηματοδότησης ή αναπροσαρμογής.
   4.   Το σύνολο των εξόδων της Ένωσης που συνδέονται με τις δανειοληπτικές και τις δανειοδοτικές πράξεις στο πλαίσιο της παρούσας απόφασης βαρύνει την Ουκρανία.
   5.   Η Επιτροπή ενημερώνει το Ευρωπαϊκό Κοινοβούλιο και το Συμβούλιο για τυχόν εξελίξεις ως προς τις πράξεις που αναφέρονται στις παραγράφους 2 και 3.
   Άρθρο 6
   1.   Η μακροοικονομική χρηματοδοτική συνδρομή της Ένωσης υλοποιείται σύμφωνα με τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (9) και τον κατ' εξουσιοδότηση κανονισμό (ΕΕ) αριθ. 1268/2012 της Επιτροπής (10).
   2.   Η εφαρμογή της μακροοικονομικής χρηματοδοτικής συνδρομής της Ένωσης τελεί υπό άμεση διαχείριση.
   3.   Το μνημόνιο κατανόησης και η δανειακή σύμβαση περιλαμβάνουν διατάξεις οι οποίες:

               α)

               διασφαλίζουν ότι η Ουκρανία ελέγχει τακτικά κατά πόσο η χρηματοδότηση που χορηγείται από τον γενικό προϋπολογισμό της Ένωσης χρησιμοποιείται ορθά, λαμβάνει τα αναγκαία μέτρα για την πρόληψη παρατυπιών και απάτης και, εάν είναι απαραίτητο, κινεί νομική διαδικασία για την ανάκτηση τυχόν αχρεωστήτως καταβληθέντων ποσών που χορηγήθηκαν βάσει της παρούσας απόφασης·

               β)

               διασφαλίζουν την προστασία των οικονομικών συμφερόντων της Ένωσης, προβλέποντας ιδίως την εφαρμογή ειδικών μέτρων για την πρόληψη και καταπολέμηση της απάτης, της διαφθοράς και κάθε άλλης παρατυπίας που επηρεάζουν τη μακροοικονομική χρηματοδοτική συνδρομή της Ένωσης, σύμφωνα με τον κανονισμό (ΕΚ, Ευρατόμ) αριθ. 2988/95 του Συμβουλίου (11), τον κανονισμό (Ευρατόμ, ΕΚ) αριθ. 2185/96 του Συμβουλίου (12) και τον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου (13)·

               γ)

               εξουσιοδοτούν ρητά την Επιτροπή, περιλαμβανομένης της Ευρωπαϊκής Υπηρεσίας Καταπολέμησης της Απάτης, ή τους εκπροσώπους της, να διενεργούν ελέγχους, συμπεριλαμβανομένων επιτόπιων ελέγχων και επιθεωρήσεων·

               δ)

               εξουσιοδοτούν ρητά την Επιτροπή και το Ελεγκτικό Συνέδριο να διενεργούν δημοσιονομικούς ελέγχους πριν και μετά από την περίοδο διαθεσιμότητας της μακροοικονομικής χρηματοδοτικής συνδρομής της Ένωσης, συμπεριλαμβανομένων ελέγχων εγγράφων και επιτόπιων ελέγχων, όπως οι επιχειρησιακές αξιολογήσεις· και

               ε)

               διασφαλίζουν ότι η Ένωση δικαιούται πρόωρη αποπληρωμή του δανείου, εάν διαπιστωθεί ότι, σε σχέση με τη διαχείριση της μακροοικονομικής χρηματοδοτικής συνδρομής της Ένωσης, η Ουκρανία έχει εμπλακεί σε οποιαδήποτε πράξη απάτης ή διαφθοράς ή σε κάθε άλλη παράνομη δραστηριότητα σε βάρος των οικονομικών συμφερόντων της Ένωσης.

         4.   Κατά την εφαρμογή της μακροοικονομικής χρηματοδοτικής συνδρομής της Ένωσης, η Επιτροπή παρακολουθεί, με επιχειρησιακές αξιολογήσεις, την ορθότητα των δημοσιονομικών ρυθμίσεων, των διοικητικών διαδικασιών και των μηχανισμών εσωτερικού και εξωτερικού ελέγχου της Ουκρανίας που σχετίζονται με τη συνδρομή.
   Άρθρο 7
   1.   Η Επιτροπή επικουρείται από επιτροπή. Πρόκειται για επιτροπή κατά την έννοια του κανονισμού (ΕΕ) αριθ. 182/2011.
   2.   Όταν γίνεται παραπομπή στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.
   Άρθρο 8
   1.   Η Επιτροπή υποβάλλει έως τις 30 Ιουνίου κάθε έτους έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή της παρούσας απόφασης κατά το προηγούμενο έτος, η οποία περιλαμβάνει αξιολόγηση αυτής της εφαρμογής. Στην εν λόγω έκθεση:

               α)

               εξετάζει την πρόοδο που σημειώθηκε κατά την εφαρμογή της μακροοικονομικής χρηματοδοτικής συνδρομής της Ένωσης·

               β)

               εκτιμά την οικονομική κατάσταση και τις προοπτικές της Ουκρανίας, καθώς και την πρόοδο στην εφαρμογή των μέτρων πολιτικής που αναφέρονται στο άρθρο 3 παράγραφος 1·

               γ)

               παρουσιάζει τη σχέση μεταξύ των όρων οικονομικής πολιτικής που καθορίζονται στο μνημόνιο κατανόησης, των τρεχουσών οικονομικών και δημοσιονομικών επιδόσεων της Ουκρανίας και των αποφάσεων της Επιτροπής να αποδεσμεύσει τις δόσεις της μακροοικονομικής χρηματοδοτικής συνδρομής της Ένωσης.

         2.   Το αργότερο δύο έτη μετά τη λήξη της περιόδου διαθεσιμότητας που αναφέρεται στο άρθρο 1 παράγραφος 4, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση εκ των υστέρων αξιολόγησης, εκτιμώντας τα αποτελέσματα και την αποτελεσματικότητα της περατωθείσας μακροοικονομικής χρηματοδοτικής συνδρομής της Ένωσης, καθώς και τον βαθμό στον οποίο συνέβαλε στην επίτευξη των σκοπών της συνδρομής.
   Άρθρο 9
   Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 15 Απριλίου 2015.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Η Πρόεδρος

         Z. KALNIŅA-LUKAŠEVICA

      (1)  Θέση του Ευρωπαϊκού Κοινοβουλίου της 25ης Μαρτίου 2015 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 31ης Μαρτίου 2015.

      (2)  ΕΕ L 161 της 29.5.2014, σ. 3.

      (3)  Απόφαση 2002/639/ΕΚ του Συμβουλίου, της 12ης Ιουλίου 2002, για την παροχή συμπληρωματικής μακροοικονομικής συνδρομής στην Ουκρανία (ΕΕ L 209 της 6.8.2002, σ. 22).

      (4)  Απόφαση αριθ. 646/2010/EE του Ευρωπαϊκού Κοινοβουλίου και του Συμβουλίου, της 7ης Ιουλίου 2010, για τη χορήγηση μακροοικονομικής χρηματοδοτικής συνδρομής στην Ουκρανία (ΕΕ L 179 της 14.7.2010, σ. 1).

      (5)  Απόφαση 2014/215/ΕΕ του Συμβουλίου, της 14ης Απριλίου 2014, για τη χορήγηση μακροοικονομικής χρηματοδοτικής συνδρομής στην Ουκρανία (ΕΕ L 111 της 15.4.2014, σ. 85).

      (6)  Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).

      (7)  Απόφαση 2010/427/ΕΕ του Συμβουλίου, της 26ης Ιουλίου 2010, για τον καθορισμό της οργάνωσης και της λειτουργίας της Ευρωπαϊκής Υπηρεσίας Εξωτερικής Δράσης (ΕΕ L 201 της 3.8.2010, σ. 30).

      (8)  Κανονισμός (ΕΚ, Ευρατόμ) αριθ. 480/2009 του Συμβουλίου, της 25ης Μαΐου 2009, για την ίδρυση Ταμείου εγγυήσεων για τις εξωτερικές δράσεις (ΕΕ L 145 της 10.6.2009, σ. 10).

      (9)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).

      (10)  Κατ' εξουσιοδότηση κανονισμός (ΕΕ) αριθ. 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (ΕΕ L 362 της 31.12.2012, σ. 1).

      (11)  Κανονισμός (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ L 312 της 23.12.1995, σ. 1).

      (12)  Κανονισμός (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (ΕΕ L 292 της 15.11.1996, σ. 2).

      (13)  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1).


title: 2014/548/ΕΕ, Ευρατόμ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με την απαλλαγή όσον αφορά την εκτέλεση του προϋπολογισμού του Εκτελεστικού Οργανισμού του Ευρωπαϊκού Συμβουλίου Έρευνας για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/108

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με την απαλλαγή όσον αφορά την εκτέλεση του προϋπολογισμού του Εκτελεστικού Οργανισμού του Ευρωπαϊκού Συμβουλίου Έρευνας για το οικονομικό έτος 2012
   (2014/548/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2012 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2012 [COM(2013) 570 – C7-0273/2013] (2),

               —

               έχοντας υπόψη τους οριστικούς ετήσιους λογαριασμούς του Εκτελεστικού Οργανισμού του Ευρωπαϊκού Συμβουλίου Έρευνας για το οικονομικό έτος 2012,

               —

               έχοντας υπόψη την έκθεση της Επιτροπής σχετικά με τη συνέχεια που δόθηκε στην απόφαση απαλλαγής για το οικονομικό έτος 2011 [COM(2013) 668] και τα υπηρεσιακά έγγραφα εργασίας της Επιτροπής που συνοδεύουν την έκθεση αυτή [SWD(2013) 348 και SWD(2013) 349],

               —

               έχοντας υπόψη την έκθεση της Επιτροπής σχετικά με την αξιολόγηση των οικονομικών της Ένωσης με βάση τα αποτελέσματα που έχουν επιτευχθεί [COM(2013) 461] και τα υπηρεσιακά έγγραφα εργασίας της Επιτροπής που συνοδεύουν την έκθεση αυτή [SWD(2013) 228 και SWD(2013) 229],

               —

               έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2012 [COM(2013) 606] και το υπηρεσιακό έγγραφο εργασίας της Επιτροπής που συνοδεύει την έκθεση αυτή [SWD(2013) 314],

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Εκτελεστικού Οργανισμού του Ευρωπαϊκού Συμβουλίου Έρευνας για το οικονομικό έτος 2012, που συνοδεύεται από τις απαντήσεις του Οργανισμού (3),

               —

               έχοντας υπόψη τη δήλωση αξιοπιστίας (4) που βεβαιώνει την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται, την οποία χορήγησε το Ελεγκτικό Συνέδριο για το οικονομικό έτος 2012, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 σχετικά με τη χορήγηση απαλλαγής στους εκτελεστικούς οργανισμούς όσον αφορά την εκτέλεση του προϋπολογισμού για το οικονομικό έτος 2012 (05850/2014 – C7-0049/2014),

               —

               έχοντας υπόψη τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης και το άρθρο 106α της Συνθήκης για την ίδρυση της Ευρωπαϊκής Κοινότητας Ατομικής Ενεργείας,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 55, 145, 146 και 147,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 62, 164, 165 και 166,

               —

               έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (7), και ιδίως το άρθρο 14 παράγραφος 3,

               —

               έχοντας υπόψη τον κανονισμό (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ’ εφαρμογή του κανονισμού (ΕΚ) αριθ. 58/2003 του Συμβουλίου, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (8), και ιδίως το άρθρο 66 πρώτο και δεύτερο εδάφιο,

               —

               έχοντας υπόψη την απόφαση 2008/37/ΕΚ της Επιτροπής, της 14ης Δεκεμβρίου 2007, σχετικά με την ίδρυση του Εκτελεστικού Οργανισμού του Ευρωπαϊκού Συμβουλίου Έρευνας για τη διαχείριση του ειδικού κοινοτικού προγράμματος Ιδέες στον τομέα της έρευνας αιχμής κατ’ εφαρμογή του κανονισμού (ΕΚ) αριθ. 58/2003 του Συμβουλίου (9),

               —

               έχοντας υπόψη την εκτελεστική απόφαση 2013/779/ΕΕ της Επιτροπής, της 17ης Δεκεμβρίου 2013, για την ίδρυση του εκτελεστικού οργανισμού του Ευρωπαϊκού Συμβουλίου Έρευνας και την κατάργηση της απόφασης 2008/37/ΕΚ (10),

               —

               έχοντας υπόψη το άρθρο 76 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις των άλλων εμπλεκομένων επιτροπών (Α7-0242/2014),

               Α.

               λαμβάνοντας υπόψη ότι, δυνάμει του άρθρου 17 παράγραφος 1 της Συνθήκης για την Ευρωπαϊκή Ένωση, η Επιτροπή εκτελεί τον προϋπολογισμό και διαχειρίζεται τα προγράμματα και ότι το πράττει δυνάμει του άρθρου 317 της Συνθήκης για τη λειτουργία της Ευρωπαϊκής Ένωσης, σε συνεργασία με τα κράτη μέλη με δική της ευθύνη, έχοντας υπόψη την αρχή της χρηστής δημοσιονομικής διαχείρισης,

               1.

               χορηγεί απαλλαγή στον διευθυντή του Εκτελεστικού Οργανισμού του Ευρωπαϊκού Συμβουλίου Έρευνας όσον αφορά την εκτέλεση του προϋπολογισμού για το οικονομικό έτος 2012·

               2.

               εκθέτει τις παρατηρήσεις του στο ψήφισμα που αποτελεί αναπόσπαστο μέρος των αποφάσεών του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2012 — Τμήμα III — Επιτροπή και εκτελεστικοί οργανισμοί·

               3.

               αναθέτει στον πρόεδρό του να διαβιβάσει την παρούσα απόφαση, την απόφαση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωση για το οικονομικό έτος 2012 — Τμήμα III — Επιτροπή και εκτελεστικοί οργανισμοί και το ψήφισμα που αποτελεί αναπόσπαστο τμήμα των αποφάσεων αυτών, στον διευθυντή του Εκτελεστικού Οργανισμού του Ευρωπαϊκού Συμβουλίου Έρευνας, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 56 της 29.2.2012.

      (2)  ΕΕ C 334 της 15.11.2013, σ. 1.

      (3)  ΕΕ C 365 της 13.12.2013, σ. 190.

      (4)  ΕΕ C 331 της 14.11.2013, σ. 10.

      (5)  ΕΕ L 248 της 16.9.2002, σ. 1.

      (6)  ΕΕ L 298 της 26.10.2012, σ. 1.

      (7)  ΕΕ L 11 της 16.1.2003, σ. 1.

      (8)  ΕΕ L 297 της 22.9.2004, σ. 6.

      (9)  ΕΕ L 9 της 12.1.2008, σ. 15.

      (10)  ΕΕ L 346 της 20.12.2013, σ. 58.


title: 2008/728/ΕΚ: Απόφαση του Συμβουλίου, της 15ης Σεπτεμβρίου 2008 , περί διορισμού στην Ευρωπαϊκή Επιτροπή των Περιφερειών ενός τακτικού και ενός αναπληρωματικού μέλους από το Βέλγιο

text:
               16.9.2008

               EL

               Επίσημη Εφημερίδα της Ευρωπαϊκής Ένωσης

               L 247/26

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 15ης Σεπτεμβρίου 2008
   περί διορισμού στην Ευρωπαϊκή Επιτροπή των Περιφερειών ενός τακτικού και ενός αναπληρωματικού μέλους από το Βέλγιο
   (2008/728/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της βελγικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ περί διορισμού των τακτικών και αναπληρωματικών μελών της Ευρωπαϊκής Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1).

               (2)

               Μία θέση τακτικού μέλους της Ευρωπαϊκής Επιτροπής των Περιφερειών έμεινε κενή μετά την παραίτηση της κ. Joëlle KAPOMPOLÉ. Μία θέση αναπληρωματικού μέλους της Ευρωπαϊκής Επιτροπής των Περιφερειών έμεινε κενή μετά το διορισμό του κ. Patrick LACHAERT ως τακτικού μέλους της Επιτροπής των Περιφερειών,

         ΑΠΟΦΑΣΙΖΕΙ:
   Άρθρο 1
   Διορίζονται στην Ευρωπαϊκή Επιτροπή των Περιφερειών, για το εναπομένον διάστημα της τρέχουσας εντολής, ήτοι έως τις 25 Ιανουαρίου 2010:

               α)

               ως τακτικό μέλος:
               ο κ. Patrick LACHAERT, Vlaams Volksvertegenwoordiger (αλλαγή αξιώματος)
               και

               β)

               ως αναπληρωματικό μέλος:
               ο κ. Marc VAN DEN ABEELEN, Vlaams Volksvertegenwoordiger.

         Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 15 Σεπτεμβρίου 2008.

            Για το Συμβούλιο

            Ο Πρόεδρος

         B. KOUCHNER

      (1)  ΕΕ L 56 της 25.2.2006, σ. 75.


Avis juridique important

|

32001D1115(01)

Απόφαση του Συμβουλίου της 23ης Οκτωβρίου 2001 για το διορισμό των τακτικών και αναπληρωματικών μελών της συμβουλευτικής επιτροπής για την κατάρτιση στον τομέα της αρχιτεκτονικής

Επίσημη Εφημερίδα αριθ. C 320 της 15/11/2001 σ. 0002 - 0003

Απόφαση του Συμβουλίουτης 23ης Οκτωβρίου 2001για το διορισμό των τακτικών και αναπληρωματικών μελών της συμβουλευτικής επιτροπής για την κατάρτιση στον τομέα της αρχιτεκτονικής(2001/C 320/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:την απόφαση 85/385/ΕΟΚ του Συμβουλίου, της 10ης Ιουνίου 1985, για τη δημιουργία συμβουλευτικής επιτροπής για την κατάρτιση στον τομέα της αρχιτεκτονικής(1), και ιδίως τα άρθρα 3 και 4,την πράξη προσχώρησης του 1994, και ιδίως το άρθρο 165 παράγραφος 1,Εκτιμώντας τα ακόλουθα:σύμφωνα με το άρθρο 3 της απόφασης αυτής, η εν λόγω επιτροπή αποτελείται από τρεις εμπειρογνώμονες ανά κράτος μέλος και ένα αναπληρωματικό μέλος για κάθε έναν από τους εμπειρογνώμονες αυτούς· σύμφωνα με το άρθρο 4 της ίδιας απόφασης, η θητεία των εμπειρογνωμόνων και των αναπληρωματικών μελών είναι τριετούς διάρκειας,με την απόφασή του της 26ης Φεβρουαρίου 1996(2), το Συμβούλιο διόρισε τα τακτικά και αναπληρωματικά μέλη της εν λόγω επιτροπής για την περίοδο από 26 Φεβρουαρίου 1996 έως 25 Φεβρουαρίου 1999,οι κυβερνήσεις δεκατριών κρατών μελών υπέβαλαν η κάθε μία κατάλογο υποψηφίων, με σκοπό τον διορισμό, την αντικατάσταση ή την ανανέωση της θητείας των τακτικών ή αναπληρωματικών αυτών μελών,ΑΠΟΦΑΣΙΖΕΙ:Άρθρο μόνοΔιορίζονται τακτικά και αναπληρωματικά μέλη της συμβουλευτικής επιτροπής για την κατάρτιση στον τομέα της αρχιτεκτονικής, για την περίοδο από 23 Οκτωβρίου 2001 έως 22 Δεκεμβρίου 2004:Α. Εμπειρογνώμονες ασκούντες το επάγγελμα>ΘΕΣΗ ΠΙΝΑΚΑ>Β. Εμπειρογνώμονες από τα πανεπιστημιακά εκπαιδευτικά ιδρύματα ή από ιδρύματα ισοδυνάμου επιπέδου στον τομέα της αρχιτεκτονικής>ΘΕΣΗ ΠΙΝΑΚΑ>Γ. Εμπειρογνώμονες των αρμόδιων αρχών του κράτους μέλους>ΘΕΣΗ ΠΙΝΑΚΑ>Λουξεμβούργο, 23 Οκτωβρίου 2001.Για το ΣυμβούλιοΟ ΠρόεδροςA. Neyts-Uyttebroeck(1) ΕΕ L 223 της 21.8.1985, σ. 26.(2) ΕΕ C 74 της 14.3.1996, σ. 1.


Avis juridique important

|

32002D0296

2002/296/ΕΚ: Απόφαση της Επιτροπής, της 18ης Μαρτίου 2002, για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Σλοβενίας σχετικά με το πιστοποιητικό που αναφέρεται στην παράγραφο 6 της συμφωνίας για τις αμοιβαίες προτιμησιακές εμπορικές παραχωρήσεις για ορισμένους οίνους [κοινοποιηθείσα υπό τον αριθμό Ε(2002) 664]

Επίσημη Εφημερίδα αριθ. L 101 της 17/04/2002 σ. 0038 - 0038

Απόφαση της Επιτροπήςτης 18ης Μαρτίου 2002για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Σλοβενίας σχετικά με το πιστοποιητικό που αναφέρεται στην παράγραφο 6 της συμφωνίας για τις αμοιβαίες προτιμησιακές εμπορικές παραχωρήσεις για ορισμένους οίνους[κοινοποιηθείσα υπό τον αριθμό Ε(2002) 664](2002/296/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 2001/920/ΕΚ του Συμβουλίου, της 4ης Δεκεμβρίου 2001, σχετικά με τη σύναψη ενός πρόσθετου πρωτοκόλλου για την προσαρμογή των εμπορικών πτυχών της ευρωπαϊκής συμφωνίας για τη θέσπιση σύνδεσης μεταξύ των Ευρωπαϊκών Κοινοτήτων και των κρατών μελών τους, ενεργώντας στο πλαίσιο της Ευρωπαϊκής Ένωσης, αφενός, και της Δημοκρατίας της Σλοβενίας, αφετέρου, για να ληφθούν υπόψη τα αποτελέσματα των διαπραγματεύσεων μεταξύ των μερών για τις αμοιβαίες προτιμησιακές παραχωρήσεις, όσον αφορά ορισμένους οίνους, την αμοιβαία αναγνώριση, την προστασία και τον έλεγχο των ονομάτων οίνων και την αμοιβαία αναγνώριση, την προστασία και τον έλεγχο των ονομασιών για τα οινοπνευματώδη και τα αρωματισμένα ποτά(1), και ιδίως το άρθρο 3,Εκτιμώντας τα ακόλουθα:(1) Η παράγραφος 6 του παραρτήματος Ι (συμφωνία μεταξύ της Ευρωπαϊκής Κοινότητας και της Δημοκρατίας της Σλοβενίας για αμοιβαίες προτιμησιακές εμπορικές παραχωρήσεις σε ορισμένους οίνους) του πρόσθετου πρωτοκόλλου, το οποίο συνήφθη στις 7 Δεκεμβρίου 2001, ορίζει ότι το δικαίωμα χρήσης του ευεργετήματος των δασμολογικών παραχωρήσεων υπόκειται στην προσκόμιση ενός πιστοποιητικού που εκδίδεται από έναν αμοιβαία αναγνωρισμένο επίσημο φορέα που περιλαμβάνεται σε έναν κατάλογο που καταρτίζεται από κοινού, το οποίο πιστοποιεί ότι ο εν λόγω οίνος είναι σύμφωνος με τις διατάξεις της παραγράφου 5 στοιχείο β).(2) Η Επιτροπή, εξ ονόματος της Κοινότητας, και η Σλοβενία συμφώνησαν κανόνες εφαρμογής για το προαναφερόμενο πιστοποιητικό. Ως εκ τούτου, η Επιτροπή πρέπει να εγκρίνει αυτούς τους κανόνες που συμφωνήθηκαν με μορφή ανταλλαγής επιστολών.(3) Τα μέτρα που προβλέπονται στην παρούσα απόφαση και στη συνημμένη ανταλλαγή επιστολών είναι σύμφωνα με τη γνώμη της επιτροπής τελωνειακού κώδικα,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Σλοβενίας σχετικά με το πιστοποιητικό που αναφέρεται στην παράγραφο 6 του παραρτήματος Ι του πρόσθετου πρωτοκόλλου για τις αμοιβαίες προτιμησιακές εμπορικές παραχωρήσεις για ορισμένους οίνους.Το κείμενο της συμφωνίας προσαρτάται στην παρούσα απόφαση.Ο γενικός διευθυντής γεωργίας και αγροτικής ανάπτυξης της Επιτροπής των Ευρωπαϊκών Κοινοτήτων εξουσιοδοτείται να υπογράψει τη συμφωνία υπό μορφή ανταλλαγής επιστολών.Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 18 Μαρτίου 2002.Για την ΕπιτροπήFranz FischlerΜέλος της Επιτροπής(1) ΕΕ L 342 της 27.12.2001, σ. 79.


Avis juridique important

|

32001D0594

2001/594/ΕΚ: Απόφαση του Συμβουλίου, της 18ης Ιουνίου 2001, σχετικά με τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Τουρκίας για τη συμμετοχή της Δημοκρατίας της Τουρκίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον

Επίσημη Εφημερίδα αριθ. L 213 της 07/08/2001 σ. 0111 - 0111

Απόφαση του Συμβουλίουτης 18ης Ιουνίου 2001σχετικά με τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Τουρκίας για τη συμμετοχή της Δημοκρατίας της Τουρκίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον(2001/594/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Ο Ευρωπαϊκός Οργανισμός Περιβάλλοντος και το ευρωπαϊκό δίκτυο πληροφοριών και παρατηρήσεων σχετικά με το περιβάλλον ιδρύθηκαν με τον κανονισμό (ΕΟΚ) αριθ. 1210/90(2).(2) Το Ευρωπαϊκό Συμβούλιο του Λουξεμβούργου (τον Δεκέμβριο του 1997) θεώρησε ότι η συμμετοχή στα προγράμματα και στους οργανισμούς της Κοινότητας αποτελεί μέσο για την επιτάχυνση της προενταξιακής στρατηγικής όσον αφορά τις χώρες της Κεντρικής και Ανατολικής Ευρώπης. Όσον αφορά τους οργανισμούς, τα συμπεράσματα του Ευρωπαϊκού Συμβουλίου προβλέπουν ότι "τα υποψήφια κράτη θα μπορούν να συμμετέχουν σε κοινοτικούς οργανισμούς, με απόφαση που θα λαμβάνεται κατά περίπτωση".(3) Το Ευρωπαϊκό Συμβούλιο του Ελσίνκι (τον Δεκέμβριο του 1999) επιβεβαίωσε την περιεκτική φύση της διαδικασίας προσχώρησης, η οποία τώρα περιλαμβάνει δεκατρία υποψήφια κράτη εντός ενιαίου πλαισίου, τα δε υποψήφια κράτη συμμετέχουν στη διαδικασία προσχώρησης επί ίσοις όροις.(4) Στις 14 Φεβρουαρίου 2000, το Συμβούλιο, δυνάμει του άρθρου 300 παράγραφος 1, της Συνθήκης, εξουσιοδότησε την Επιτροπή να διεξαγάγει διαπραγματεύσεις σχετικά με τους όρους συμμετοχής των υποψηφίων για προσχώρηση χωρών στον Ευρωπαϊκό Οργανισμό Περιβάλλοντος.ΑΠΟΦΑΣΙΖΕΙ:Άρθρο 1Η συμφωνία μεταξύ της Ευρωπαϊκής Κοινότητας και της Δημοκρατίας της Τουρκίας για τη συμμετοχή της Δημοκρατίας της Τουρκίας στον Ευρωπαϊκό Οργανισμό Περιβάλλοντος και στο ευρωπαϊκό δίκτυο πληροφοριών και παρατηρήσεων σχετικά με το περιβάλλον, εγκρίνεται εξ ονόματος της Κοινότητας.Το κείμενο της συμφωνίας παρατίθεται ως παράρτημα της παρούσας απόφασης.Άρθρο 2Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να καταθέσουν την κοινοποίηση η οποία προβλέπεται στο άρθρο 17 της συμφωνίας.Άρθρο 3Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 18 Ιουνίου 2001.Για το ΣυμβούλιοΟ ΠρόεδροςM. Winberg(1) Γνώμη που διατυπώθηκε στις 31 Μαΐου 2001 (δεν έχει ακόμα διμοσιευθεί στην Επίσημη Εφημερίδα).(2) ΕΕ L 120 της 11.5.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 933/1999 (ΕΕ L 117 της 5.5.1999, σ. 1).